Пуебла

Пуебла, официјално Слободна и суверена држава Пуебла (), е една од 32-те сојузни држави кои ги сочинуваат Обединетите Мексикански Држави.  Поделена е на 217 општини, а главен град е градот Пуебла .

Сместена е во источно-централно Мексико. На север и на исток се граничи со државите Веракрус, на запад со Идалго, Мексико, Тлаксала и Морелос и на југ со Гереро и Оахака .

 Географија и екологија 
мини|Езеро и планини во Некакса
Државата се наоѓа во централните висорамнини на Мексико помеѓу Сиера Невада и Сиера Мадре Ориентал . Има триаголен облик со тесен дел кон север. Граничи со државите Веракрус, Оахака, Гереро, Морелос, државата Мексико, Тлаксала и Идалго. Државата зафаќа 33.919   км 2, рангирајќи се на 20-то место од 31-та држава во големина и има 4.930 именувани заедници.

 Планини 
Повеќето од нејзините планини припаѓаат на Сиера Мадре Ориентал и Транс-мексикански вулкански појас. Некои од највисоките врвови се Апулко, Чичат, Чингахуапан, Солтепек и Тлатлаквитепек. Највисоки се вулканите Пико де Оризаба (5.747 м.н.в.), Попокатепетл (5,452 м.н.в.), Итактиуатл (5,286 м.н.в.) и Матлалцеитл (4,461м.н.в.) кои се наоѓаат на границите со Веракрус, сојузната држава Мексико и Тлаксалка.

 Хидрологија 
мини|Река Петлапа
Хидрологијата на Пуебла е формирана од три главни речни системи. Едниот е заснована на реката Атојак, која извира со топењето на планините Халос, Телапан и Папагајо заедно со оние од вулканот Изтачихуатл и водите од реката Захуапан, која влегува од Тлаксалка.  Оваа река на крајот тече западно кон Тихиот Океан . Следниот систем се влева во Мексиканскиот Залив и се состои од Пантепек, Казонс, Некакса, Лаксаксалпан, Сан Педро/Зун, Земпоала, Апулко, Седро Вио, Солерос, Мартинес де ла Торе и други реки на источната страна на државата. Третиот е заснован врз големиот број на мали извори на свежа вода како и на вулкански загреани извори. Најпознати од нив се Чингахуапан, Агуа Азил, Амалучан, Цињакулас, Гарциспорпо, Алмолоја и Ранчо Колорадо. Во езерата спаѓаат Чапулко, Сан Бернардино, Лагунас Епталин, Ајтла, Алмолојан, Алчичица, Пулмонија, Лас Минас, Алјојука и Текитлапа.

 Клима 
лево|мини| Магла во планините во близина на Закталин
Пуебла има многу различни климатски услови заради различните височини. Просечната температура е , но варира во голема мерка на локално ниво. Државата има единаесет различни климатски зони, но доминираат пет. Високите вулкански врвови имаат студена клима.

 Екосистеми 
мини|Клисури во Заклалин
Државата има три главни екосистеми, шуми во умерени и студени области, тропски дождовни шуми и суви и полусушни зони. Како резултат на човековата активност, над 107.000 хектари од шумите се сметаат за сериозно оштетени.

 Наводи 

Категорија:Сојузни држави во Мексико
Категорија:Држави и територии настанати во 1823 година
Категорија:Пуебла
Категорија:Статии со микроформати hAudio
Категорија:Координати на Википодатоците